বিশাল মসজিদের মেহরাবের পাশে খুৎবা দেয়ার স্থানে দাঁড়িয়ে খুৎবা দিচ্ছেন খতিব সাহেব। খতিব আব্দুল আজিজ সাহেবের দরাজ সুরেলা খুৎবা মনোযোগ দিয়ে শুনছেন সকল মুসল্লি। খুৎবা শেষে খতিব সাহেব ঘোষণা করলেন, আগামী পৌষ মাসে করিমগঞ্জের বায়তুল ফালাহ কামিল মাদারাসা মাঠে আন্তর্জাতিক খ্যাতিসম্পন্ন মুফাচ্ছিরে কুরআন আল্লামা মনোয়ার হোসাইন ওয়াজ করবেন। তিনি সকলকে ওয়াজ শোনার দাওয়াত দিলেন। আল্লামা মনোয়ার হোসাইনের নাম শুনে উপস্থিত মুসল্লিরা শুকরিয়া আদায় করলেন। মুসল্লিদের মাঝে ব্যাপক প্রাণচাঞ্চল্য লক্ষ করা গেলো।